Diari Oficial de la Generalitat Valenciana


Sumari del DOGV 4500, del 15-05-2003 (2003/5239)

RESOLUCIÓ de 5 de maig de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del protocol addicional de pròrroga del conveni de col·laboració entre la Conselleria de Benestar Social, el Consell General del Poder Judicial, l'Ajuntament de València i els col·legis oficials d'Advocats, Psicòlegs i Diplomats en Treball Social, de València, per a la creació i desenrotllament del programa Punt d'Encontre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4500

Data del DOGV
:   15-05-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/5239


Data del document
:   05-05-2003

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Conselleria de Benestar Social
    * col·legi professional
    * administració central
    * treballador social
    * cooperació administrativa
    * advocat
    * administració local
    * psicologia

RESOLUCIÓ de 5 de maig de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del protocol addicional de pròrroga del conveni de col·laboració entre la Conselleria de Benestar Social, el Consell General del Poder Judicial, l'Ajuntament de València i els col·legis oficials d'Advocats, Psicòlegs i Diplomats en Treball Social, de València, per a la creació i desenrotllament del programa Punt d'Encontre. [2003/F5239]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana, el Consell General del Poder Judicial, l'Ajuntament de València i els col·legis oficials d'Advocats, Psicòlegs i Diplomats en Treball Social i Assistents Socials de València, el 30 de desembre de 2002, un protocol addicional de pròrroga del conveni de col·laboració entre la Conselleria de Benestar Social, el Consell General del Poder Judicial, l'Ajuntament de València i els col·legis oficials d'Advocats, Psicòlegs i Diplomats en Treball Social, de València, per a la creació i desenrotllament del programa Punt d'Encontre, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0287/2003, i que figura com a annex d'aquesta resolució.
  
València, 5 de maig de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol addicional de pròrroga del conveni de col·laboració entre la Conselleria de Benestar Social, el Consell General del Poder Judicial, l'Ajuntament de València i els col·legis oficials d'Advocats, Psicòlegs i Diplomats en Treball Social de València, per a la creació i desenrotllament del programa Punt d'Encontre.
  
A la ciutat de València, el 30 de desembre de 2002
  
Reunits
  
L'Hble. Sr. Conseller de Benestar Social, Rafael Blasco Castany, en representació de la Generalitat Valenciana, autoritzat per a este acte pel Ple del Consell per Acord de data 17 de desembre de 2002.
  
El magistrat jutge degà dels Jutjats de València, Excm. Sr. Fernando de Rosa Torner, en nom i representació del Consell General del Poder Judicial en virtut de la delegació efectuada pel Ple del Consell General del Poder Judicial de data 3 de desembre de 2002.
  
L'alcaldessa de l'Ajuntament de València, Excma. Sra. Rita Barberá Nolla, en nom i representació de l'esmentat ajuntament, autoritzada per al present acte per la Resolució d'Alcaldia de data 26 d'agost de 2002.
  
El degà de l'Il·lustre Col·legi d'Advocats de València, Excm. Sr. Luis Miguel Romero Villafranca, en nom i representació d'este, en virtut de les funcions que li atribuïx l'article 48.2 de l'Estatut General de l'Advocacia Espanyola.
  
El president de l'Il·lustre Col·legi de Psicòlegs PV, senyor Francisco Santolaya Ochando, en nom i representació d'este, en virtut de les funcions que li atribuïx l'article 7 de la Llei de Col·legis Professionals.
  
La presidenta del Col·legi Oficial de Diplomats en Treball Social i Assistents Socials de València, senyora Rosana Lería Moreno, en nom i representació d'este, en virtut de les funcions que se li atribuïxen en l'article 33 dels seus estatuts.
  
Actuen en nom i representació de les institucions i de les entitats que representen i els càrrecs dels quals consten per notorietat. Es reconeixen amb capacitat legal suficient per a l'atorgament del present conveni de col·laboració, i a l'efecte
  
Manifesten
  
El 20 de juliol de 2001 es va firmar a València el conveni de col·laboració entre la Generalitat Valenciana, a través de la Conselleria de Benestar Social, el Consell General del Poder Judicial, l'Ajuntament de València i els col·legis oficials d'Advocats, Psicòlegs i Diplomats en Treball Social de València, per a la creació i el desenrotllament del programa Punt d'Encontre. En la seua estipulació catorze s'establix que este conveni tindrà una vigència d'un any, comptat a partir de l'1 d'octubre de 2001, i es podrà prorrogar per un altre període igual després de la firma del corresponent protocol de pròrroga.
  
En virtut de l'esmentada estipulació acorden prorrogar l'actual conveni per a l'exercici 2002 i 2003 d'acord amb les següents
  
Estipulacions
  
Primera
  
En la present pròrroga, acordada en aplicació de l'estipulació catorze del conveni subscrit en data 20 de juliol de 2001, es modifiquen les següents clàusules:
  
De l'estipulació Sexta. Ubicació.
  
El Punt d'Encontre s'ubicarà en un local municipal preparat per a tal fi, situat als Vivers Municipals (accés pel carrer del Pintor Genari Lahuerta), amb dos edificis diferenciats: en estos existirà una zona reservada per a les activitats directives, tècniques i administratives; una altra zona dedicada a l'entrega i recollida dels menors, desenrotllament de les visites i realització d'activitats diverses. Els locals estaran equipats amb els elements necessaris per al desplegament de les activitats indicades en la clàusula número quatre.
  
De l'estipulació Octava. Obligacions de les parts.
  
Es modifica l'apartat A quant a les obligacions econòmiques de la Conselleria de Benestar Social:
  
Seran obligacions de les parts les següents:
  
A) Conselleria de Benestar Social.
  
- Col·laborar en el desplegament del programa per mitjà de totes aquelles actuacions que puguen impulsar-se des d'esta instància.
  
- Sufragar el gasto corresponent a la contractació del servici que ha de prestar el personal auxiliar administratiu, amb una dedicació de 132,5 hores setmanals en còmput total. Els esmentats auxiliars prestaran els seus servicis en el Punt d'Encontre i desenrotllaran, entre altres, les tasques de:
  
· Control d'entrades i d'eixides del local.
  
· Recepció i atenció de les visites.
  
· Atenció telefònica en general.
  
· Control de correspondència i registre d'entrades i d'eixides.
  
· Transcripció d'informes i de documents diversos.
  
· Suport durant les visites, segons les pautes tècniques establides.
  
· Manteniment i custòdia d'arxius.
  
· Totes aquelles tasques de caràcter administratiu que puguen sorgir.
  
Per a este fi la Conselleria de Benestar Social aportarà un màxim de 61.480,77 euros, desglossats en els següents exercicis:
  
- En l'exercici 2002 un màxim de 8.264,00 euros, a càrrec de l'aplicació pressupostària del capítol II: 97.03.88.8394.507.15.015.40.
  
- En l'exercici 2003 aportarà un màxim de 53.216,77 euros, a càrrec de l'aplicació pressupostària del capítol II: 05.41.30.5003.116.01.725.74.
  
De l'estipulació Dotze. Pagament i justificació.
  
Les quantitats que l'Ajuntament de València ha de pagar a cada un dels col·legis professionals firmants del conveni seran transferides mensualment a l'entitat bancària que designen a l'efecte, amb la presentació prèvia de les corresponents factures o certificats, que seran conformades pels tècnics de la Delegació de Benestar Social de l'Ajuntament, a càrrec de la partida IB150/313/22908.
  
La Conselleria de Benestar Social sufragarà el cost del servici dels auxiliars administratius que es contracten per a este programa prèvia presentació de factura, que serà conformada per la direcció Territorial de Benestar Social de València.
  
De l'estipulació Catorze. Vigència.
  
El present conveni entrarà en vigor el dia 1 d'octubre de 2002 i tindrà una duració d'un any. Es podrà prorrogar per un altre període igual després de la firma del corresponent protocol de pròrroga, llevat que qualsevol de les parts ho denuncie en forma motivada i fefaentment amb una antelació de dos mesos. La resolució del conveni per alguna de les parts, una vegada complits els requisits preceptius, suposarà la interrupció del programa, i serà necessari, per a la seua continuïtat o pròrroga, la firma d'un nou conveni.
  
Segona
  
Exceptuant les modificacions assenyalades en les estipulacions de la present pròrroga, continuen vigents tots els aspectes del conveni subscrit en 20 de juliol de 2001, entre la Generalitat Valenciana, el Consell General del Poder Judicial, l'Ajuntament de València i els col·legis oficials d'Advocats, Psicòlegs i Diplomats en Treball Social, de València, per a la creació i desenrotllament del programa Punt d'Encontre.
  
Tercera
  
L'eficàcia del present protocol addicional queda condicionada a l'existència en els pressuposts de la Generalitat Valenciana per a l'any 2003 de crèdit adequat i suficient per a fer front a les obligacions econòmiques que se'n deriven.
  
Havent complit tots els tràmits previs reglamentàriament exigits, i acreditats per part de les entitats firmants tots els aspectes que li són exigibles amb caràcter previ a la subscripció d'este document, en prova de conformitat les parts en firmen set exemplars al lloc i en la data amunt indicats, i se n'entrega en el mateix acte un exemplar a cada una de les parts.
  
Per la Conselleria de Benestar Social: Rafael Blasco Castany.
  
Pel Consell General del Poder Judicial: Fernando de Rosa Torner.
  
Per l'Ajuntament de València: Rita Barberá Nolla.
  
Per l'Il·lustre Col·legi Oficial d'Advocats de València: Luis Miguel Romero Villafranca.
  
Per l'Il·lustre Col·legi Oficial de Psicòlegs del País Valencià: Francisco Santolaya Ochando.
  
Pel Col·legi Oficial de Diplomats en Treball Social i Assistents Socials de València: Rosana Lería Romero.
  
El secretari de l'Ajuntament de València: Vicent Miquel i Diego.